
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595






Р Е Ш Е Н И Е  
№  РП -250-19-053


      Днес, 13.11.2019 година, в град София, Комисията за противодействие на корупцията и за  отнемане на незаконно придобитото имущество, в състав:


Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У  С  Т  А  Н  О  В  И:
  

Производството е по реда на чл. 71, ал. 1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на сигнал с рег. № ЦУ 01/С-250 от 08.04.2019г.
Сигналът е подаден против Георги Д. Костов – директор на Агенция „Митници“, Борислав М. Борисов – заместник директор на Агенция „Митници“ и Георги В. Георгиев – бивш заместник-началник на ОДМВР.
По същество в сигнала се излагат предположения за извършени престъпления от висши длъжностни лица срещу данъчната и финансовата система. За Георги Костов – директор на Агенция „Митници“ и съпругата му е посочено закупуване и невярно деклариране на имоти на занижени цени. За Борислав Борисов – заместник директор на Агенция „Митници“ и съпругата му е посочено разминаване в данните от имотния регистър и декларацията по ЗПИЛЗВДД и закупуване и невярно деклариране на имоти на занижени цени. За Георги В. Георгиев – бивш заместник-началник на ОДМВР и бивш заместник-директор на Агенция „Митници“ е посочено, че не е подавал декларация по ЗПИЛЗВДД за последните години.
Сигналът  е придружен с писмени справки от Службата по вписванията за придобити недвижими имоти, включително: Справка с рег. № 61195/20.09.2018г., справка с рег. № 17451/28.03.2019г., справка за периода 01.01.1992г. до 05.04.2019г. по персонална партида № 368300, справка с рег. № 5283/11.04.2014г., , справка с рег. № 3298/03.02.2005г., справка за периода от 01.01.2992г. до 05.04.2019г. по персонална партида № 146850, справка с рег. № 21234/29.08.2000г., справка с рег. № 66059/28.10.2016г., справка за периода 01.01.1992г. – 05.04.2019г. по партида № 146850, справка за периода 01.01.1992г. – 05.04.2019г. по партида № 147687, справка № 82184/28.11.2006г., справка с рег. № 3298/03.02.2005г. и т.н.


 Към сигнала са представени и Декларация за имущество и интереси с вх. № Г903/18.05.2018г. по ЗПКОНПИ,   декларация № Г83/05.03.2015г. по Закона за публичност на имуществото на лица, заемащи висши държавни длъжности до Сметната палата, Декларация за имущество и интереси с вх. № Г902/22.05.2018г. до КПКОНПИ, Декларация с вх. № Г903/18.05.2018г. до КПКОНПИ, Декларация с вх. № Г83/05.03.2015г.
КПКОНПИ е служебно е събрала  писмени доказателства за служебно качество на лицата. 
При проверката относно допустимостта на сигнала се установи, че същият не отговаря на изискванията на чл. 47, ал. 1, т. 3 от ЗПКОНПИ – не са посочени конкретни данни за твърдяното нарушение на ЗПКОНПИ, в т.ч. място и период на извършване на нарушението, описание на деянието и други обстоятелства, при които e било извършено. 
В тази връзка, с писмо с изх. № ЦУ 01/18798 от 12.09.2019г., КПКОНПИ е предоставила възможност на лицето, подало сигнала да приведе същия в съответствие с изискванията на чл. 48, ал. 1, т. 3 от ЗПКОНПИ. Писмото е редовно получено от лицето, подало сигнала на 14.09.2019г., видно от известие за доставяне № CL0000813769, но нередовностите в сигнала не са отстранени в указания срок.


След като обсъди събраните в хода на административното производство доказателства, Комисията установи следното от фактическа страна:


Георги Д. Костов заема длъжността директор на Агенция „Митници“, видно от Трудов договор № П-196/11.05.2017г., считано от 11.05.2017г.
Борислав М. Борисов заема длъжността заместник-директор на Агенция „Митници“, считано от 10.05.2016г. до настоящия момент, видно от Договор № П-137/09.05.2016 г. и писмо с вх. № ЦУ 01/24801 от 18.10.2019г.  от Агенция „Митници“.

Георги В. Георгиев е заемал длъжността заместник-директор на ОДМВР – Пловдив, видно от приложената по преписката Декларация с вх. № Г83/05.03.2015г. по ЗПИЛЗВДД.

Съгласно писмо с вх. № ЦУ 01/24801 от 18.10.2019г. от Агенция „Митници“, лице с три имена Георги В. Георгиев не е назначавано на длъжностите заместник-директор на Агенция „Митници“ или директор на дирекция „Митническо разузнаване и разследване“ в Централно митническо управление. В Агенция „Митници“ на длъжностите заместник-директор на Агенция „Митници“, директор на дирекция „Митническо разузнаване и разследване“, а от 07.01.2019 г. Главна дирекция „Митническо разузнаване и разследване, е назначено лице с имена Георги Т. Георгиев.




Въз основа на така изяснената фактическа обстановка, Комисията установи следното от правна страна:


Сигналът е образуван при условията на чл. 47, ал. 1 от ЗПКОНПИ.
Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Георги Д. Костов, в качеството си на директор на Агенция „Митници“ е лице, заемало публична длъжност по смисъла на чл. 3, т. 17 от ЗПУКИ (отм.), респ. лице заемащо висша публична длъжност по чл. 6, ал. 1, т. 21 от ЗПКОНПИ.
Борислав М. Борисов, в качеството си на заместник-директор на Агенция „Митници“ е лице заемало публична длъжност по смисъла на чл. 3, т. 17 от ЗПУКИ (отм.), респ. лице заемащо висша публична длъжност по чл. 6, ал. 1, т. 21 от ЗПКОНПИ.
Георги В. Георгиев, в качеството си на заместник-директор на ОДМВР Пловдив е лице, заемало публична длъжност по смисъла на чл. 3, т. 25 от ЗПУКИ (отм.), респ. чл. 6, ал.1, т. 26 от ЗПКОНПИ.
В сигнала не се съдържат конкретни данни за твърдяно нарушение на Глава Шеста от ЗПУКИ (отм.), както и на Глава Осма от ЗПКОНПИ от посочените лица, в т.ч. място и период на извършване на нарушението, описание на деянието и други обстоятелства, при които е било извършено.
Наличието на данни в сигнала за нарушение на Глава Шеста от ЗПУКИ (отм.), респективно на Глава Осма от ЗПКОНПИ от лицата, заемащи висша публична длъжност, е една от предпоставките за редовност на сигнала по чл.48, ал.1 от ЗПКОНПИ. 
При спазване на изискванията по чл. 30, ал. 2 от АПК Комисията е предоставила възможност на подателя на сигнала да отстрани нередовностите в сигнала, но в указания срок същите не са отстранени, което съгласно чл. 56, ал. 2 от АПК е основание за прекратяване на производството. 
Предвид гореизложеното, на основание чл. 27, ал. 2, във връзка с чл. 56, ал. 2 от АПК и чл. 48, ал. 1, т. 3 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,





Р Е Ш И:

	ПРЕКРАТЯВА производството по сигнал с рег. № ЦУ01/С-250/08.04.2019 г. против Георги Д. Костов, ЕГН: ***.

	ПРЕКРАТЯВА производството по сигнал с рег. № ЦУ01/С-250/08.04.2019 г. против Борислав М. Борисов, ЕГН: ***.

	ПРЕКРАТЯВА производството по сигнал с рег. № ЦУ01/С-250/08.04.2019 г. против Георги В.Георгиев, ЕГН: ***.

Препис от решението да се изпрати на Софийска градска прокуратура, с оглед преценка за реализиране на правомощията по чл. 76,  ал. 2 от ЗПКОНПИ.

          С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.


              КОМИСИЯ:

Заместник - председател: /п/ /Антон Славчев/

Член:/п/ /Антоанета Цонкова/

Член: /п/ /Пламен Йоцов/

Член:/п/ /Силвия Къдрева/

